
Весела Коледа и щастлива Нова 2013 година!

Концерт посветен на деня на Народните будители

Община Плевен и народно читалище „Пробуда 1990”, жк Дружба организираха концерт на 7 ноември 2012година от 17.30часа в зала „Катя Попова” Плевен с участието на смесен хор „Сияние” при народно читалище „Райко Алексиев 1947” град София, ВИС „Хавайски звуци” при народно читалище „Христо Смирненски 1945” град София, фолклорно трио „ Наша песен” при народно читалище „ Георги Сава Раковски 1925” град София, певческа група за автентичен фолклор „Българка” при народно читалище „пробуждане 1907” с. Тученица, Община Плевен, с ръководител Янко Желязков  и вокална група „Балкански ритми” с ръководител Борислав Лазаров, при народно читалище „Пробуда 1990” и Клуб на хората с увреждания и пенсионера ул. Гренадирска 34Б. Тази изява бе посветена на деня на Народните будители- 1ноември.

Въпреки, че група „Балкански ритми” съществува от една година, това не пречи тя да има много изяви на плевенска сцена и в страната. През пролетта на 2012 година по покана на Сдружението на софийските читалища групата гостува в София на ежегодния фолклорен фестивал организиран от читалищата, където тя се представи за първи път на сцена. Там групата получи много висока оценка и от компетентното жури, председателствано от доайена на българското хорово дирижиране г-н Бобевски. Те не участваха в конкурсната програма.

Този концерт може да бъде наречен интеграция на хората с увреждания в действие, тъй като трите софийски състава биха могли да отбележат 1 ноември- Ден на народните будители и на друго място, но те предпочетоха да бъдат с хората с увреждания от Плевен. Това е едно голямо уважение към нас. Гостуващите състави бяха на едно много високо професионално ниво, школувани в своите изпълнения. Връзките на плевенчани с гостите станаха още по-добри, след като акордеониста на триото не можа да дойде по здравословни причини, но след малка но ефективна репетиция с Борислав Лазаров, ръководителя на „Балкански ритми” успяха да влязат много бързо в ритъм и успешно да участват. Групата „Балкански ритми” е група с много нестандартен репертоар, който включва песни от балканския фолклор и шлагерна музика. Венец в изпълнението на групата бе песента „Майка България” по текст на банадски българин и музика на маестро Борислав Лазаров. Концертът нямаше конкурсен характер, но беше много добре организиран и разгласен в клубовете на хората с увреждания и пенсионера. Залата настръхна и от изпълнението на Даниела Заркова  на поемата „Левски” на Орлин Орлинов. Васил Левски има едно много високо място в плеадата български народни будители и национални революционери. 

След концерта всички участници, гости и домакини посетиха ресторант „Кооператор”, където бяха посрещнати от управителя Стефан Димитров. Той е проявявал винаги едно голямо разбиране и уважение към хората с увреждания. Там настроението от залата се доразви, създадоха се много неформални контакти, пеене и и шеги. Гостите от София нощуваха в общежитието на техникума по лозарство и винарство. 

На другия ден всички участници от гостуващите групи, придружени от домакините от читалище „Пробуда 1990”  посетиха панорама „Плевенска епопея” и парк Кайлъка. На тръгване всички изразиха своето взаимно удовлетворение и радост от това гостуване, като потвърдиха намерението това гостуване да се превърне в бъдещ творчески контакт.
Николинка Димитрова, 
организатор клуб Гренадирска 34Б
Клуб „Мизия”, с много силно представяне 

Един от най-дейните клубове към Клубовете на хората с увреждания и пенсионера /КХУП/, това е този на ул. Руй 4, клуб „Мизия”. Неговите членове наброяват 315 човека, включващи своята дейност в различни секции. Това е секцията на хората обичащи поезията, „Поетично слово, спортната дейност, на група „Кайлъка, певческата, група „Планински звуци” и любителите на шахмата и спортната табла. Пред нас организаторката Галина Тончева сподели за проведените мероприятия през месец ноември 2012 година.

На 3 и 4 ноември в клуба се проведоха два турнира по шахмат и табла.Първият ден бе този по шахмат. В него участваха 12 шахматисти, играещи на четири дъски по системата всеки срещу всеки.След оспорваната игра на първо място бе излъчен Николай Ненчев, на второ Любомир Мечински и Иван Иванов на трето място. На другият ден 4 ноември се проведе и турнира по табла с 10 участници, като победител бе Павел Семерджиев, а негов подгласник бе Асен Николов. Съдия и на двата турнира бе г-н Петър Петров. Наградният фонд се осигури от членския внос на членовете на клуба, който е 4 лв. за мъжете и 3 лв. за жените /решение на общото събрание /. Това бяха много стилни статуетки на лъв, стъклен кон, котва ,ръчен часовник и др. на обща стойност 50лв.

На 14 ноември се проведе ден на юбилярите, едно мероприятие много вълнуващо и приятно за всички гости. То се провежда един път в годината, като на него се уважават с внимание всички юбиляри на 60, 70, 80 и 90 години. През тази, деветдесет годишни юбиляри нямаше. Организаторката поздрави всички рожденници с по няколко думи за живота им, и със стих за всеки, пожела им здраве и бодрост. Групата за поезия също ги поздрави, а „Планински звуци” с ръководител Живка Петрова, както и група „Калина” изнесоха чудесна музикална програма. Юбилярите почерпиха със сладки, бонбони и безалкохолно, а ръководството им поднесе подаръци за мъжете кутия за вино, а на жените стилно рисуван керамичен поднос.

На 27 ноември от 11 часа групата за синхронна гимнастика с ръководител г-жа Цветанка Енчева отпразнува своят 25-ти годишен юбилей от създаването си. Общият брой участници в групата е 35 физкултурници, работещи в три групи. Гости на мероприятието бяха г-жа Таня Митранова, завеждащ сектор „Спорт” към общината и Венко Николов от същия сектор. Ръководителката на групата г-жа Енчева прочете доклад за дейността през всичките тези години, за състезанията, за наградите, купите и грамотите, които са получили и за значението на физкултурата за хората от третата възраст. Това бе една много силна проява на сила, бодрост и воля. Всички присъстващи с овации поздравиха своите спортни приятели от клуба. Община Плевен със специална грамота поздрави спортистите от „Кайлъка”. Поздрави имаше и от Българската асоциация на спортистите ветерани, които групи са няколко в града. Програма изнесоха и групата за модерен балет „Веда” с ръководител Венцислав Петков при „Център за работа с деца”-Плевен. Тържеството завърши с много песни, шеги и танци.

Ръководството на Клубовете на хората с увреждания и пенсионера- Плевен организира на 10 ноември турнир по шахмат. На първо място с три точки бе Георги Цанов, на второ с две точки се нареди Димитър Асенов и на трето място с една точка Пламен Борисов.

инж. Р. Петков, организатор клуб

Превенция и лечение на диабета
Българска асоциация диабет- Плевен и катедра „Ендокринология” при Медицински университет - Плевен, организираха на 12,13 и 14 ноември „Дни на отворените врати”. Това събитие бе по случай 14 ноември-Международен ден за борба с диабета. Първият ден от 17 часа в катедрата на университета гостуваха около 100 човека, болни от диабет, като болшинството бяха членове на асоциацията. На тази среща доцент Тодорова, както и доктор Раянова изнесоха много обстойни общообразователни лекции по превенция, лечението и поддържането на диабета, като заболяване,бич на цялото човечество. Тъй като повечето от болните , които присъстваха, бяха с диабет тип 2, т.е. на лечение с таблетки/ старчески диабет/, то доц. Тодорова насочи лекцията си в тази насока. тази лекция, както и на доктор Раянова бяха на едно много достъпно за аудиторията ниво, което позволи добро разбиране и се получи чудесен диалог. на всички въпроси, които възникнаха след изложението, лекторите отговориха много подробно. на другия ден 13 ноември лекторите поднесоха тази информация, разбира се подробно на специалисти по ендокринология и общопрактикуващи лекари. Третият и последен ден на отбелязването бе върхов на мероприятията. От 9.30 часа в църквата „Света Троица” се отслужи молебен за здравето на всички хора болни от диабет и разбира се всички страдащи. От 11.30 часа в УМБАЛ „Д-р Георги Странски” към Медицински университет Плевен под патронажа и с участието на професор д-р Димитър Стойков, ДМН, кмет на Община Плевен, се състоя много обстоен семинар свързан с болестта диабет, на който присъстваха много специалисти по ендокринология и други лекари. На същия този ден фирма „Нова Нордис” предостави средства и проведе целодневно изследване на гликиран хемоглобин и кръвна захар на всички желаещи, а фирма „Абат” предостави 4 броя апарати за измерване на кръвна захар, както и тест ленти.Тези апаратчета, ще бъдат дадени на диабетици в много лошо здравословно състояние, социално слаби и самотни. Тази фирма предостави и игли за инсулинови писалки, които ще се раздават на всички нуждаещи се членове по 5 броя. Следобедта членовете на асоциацията отбелязаха деня и в ресторант „Завой клуб”, като това се финансираше също от фирма „Абат”. Гостите на тържеството бяха поздравени от танцьорите на група „Нашенчета”, Което създаде едно много добро настроение.

Ръководството на БАД-София взе решение да бъдат предоставени втори пакет храни на получилите преди това 140 човека, като втори транш.

инж. Р. Петков, организатор клуб
3 декември е Международен ден на хората с увреждания. В тези дни се прави равносметка за постигнатото и се начертават задачите за бъдещи дейности и  работа. България е член на международни организации на инвалидите, но все още състоянието на тези хора в страната е далеч по-различно от това на своите събратя от Европейския съюз. За зрелостта на едно общество се съди и по критерии,  за това какво е положението  им и как тези хора се приемат от самото него, какво е отношението към тях, а  и на самата държава. Българското законодателство по отношение на хората с увреждания е синхронизирано с това от Европа, но за самото му реализиране трябва много да се работи, тъй като в старите демокрации дейността и отношението към тези хора са стъпили на едни много дълбоки социални основи. у нас тепърва ще се създават тези традиции, затова трябва много да се работи, да се популяризира, трябва самото общество да свикне да приема тези хора като равни, като всички останали, да бъдат пълноценно интегрирани. това ще даде един равен старт с останалите от обществото, както и с техните събратя ОТ ес. трябва да се промени изцяло подхода към хората с увреждания, този подход да не бъде медицинския, т.е. да не се гледа само като болни, но и като такива със свой потенциал. Именно този потенциал трябва да се овладее и развие, така че те да са пълноценни, да приемат себе си като съзидатели. И самите те трябва да разберат и да дават , според възможностите си на това общество, да не бъдат само едни потребители. именно в тази насока правителството е приело стратегия в работата си за тези хора. Социалният министър г-н Тотю Младенов изтъкна, че 2013 година ще бъде такава, в която приоритетно ще се създават работни места за инвалидите.

РЕД ЗА ОТПУСКАНЕ НА СОЦИАЛНА ПОМОЩ ЗА ЗАКУПУВАНЕ НА МЕДИЦИНСКИ ИЗДЕЛИЯ, ПОМОЩНИ СРЕДСТВА И ПРИСПОСОБЛЕНИЯ
Необходимите документи за отпускане на целева помощ от МТСП за закупуване на медицински изделия, помощни средства и приспособления, съгласно Приложение № 7 към чл. 40, ал. 1 на Правилника за приложение на Закона за интеграция на хората с увреждания са:

Направление от личния лекар до УНГ лекарска комисия към УМБАЛ.

С полученото направление се посещава специализирана УНГ лекарска комисия (ЛКК) към УМБАЛ за издаване на Медицински протокол. Такива лекарски комисии има в УНГ-клиниките към УМБАЛ в градовете: София, Варна, Пловдив, Плевен и Стара Загора.

Медицинския протокол се подава заедно с Молба-декларация за отпускане на парична помощ в Дирекция за социално подпомагане (ДСП) по местоживеене за закупуване на говорен апарат/ларингофон/.

До 7 дни ще Ви бъде издадена Заповед за отпускане на социална помощ, като от ДСП до края на следващия месец ще Ви изплатят сумата в брой или по Ваша банкова сметка/по избор/.

С получената сума заповядайте за избор, тестване и получаване на висококачествен говорен апарат/ларингофон/ в някой от представителните офиси, фирма „Санитас-България”ЕООД, официален представител и вносител на говорни апарати ROMET и NU-VOIS. Единствено там ще намерите богата гама от различни марки и модели говорни апарати , аксесоари и консумативи, отговарящи на най-високите световни стандарти и многократно награждавани на международните изложения за високотехнологични иновации и достижения.

Ако имате издаден Медицински протокол от ЛКК - можете да закупите веднага говорния апарат със собствени средства, като полагащата Ви се сума/до лимита на помощта от ДСП/ ще Ви бъде възстановена в кратки срокове от Социалната служба срещу представяне на издадените Ви от фирмата фактура и приемо-предавателен протокол.

Помощ в дома

Министър-председателят Бойко Борисов и министърът на труда и социалната политика Тотю Младенов връчиха договорите на общините, спечелили проекти по схемата „Помощ в дома” по Оперативна програма „Развитие на човешките ресурси”. Премиерът Бойко Борисов поздрави социалния министър за това, че по тази програма са разплатени над 700 милиона лева. „Това е изключителна услуга за възрастните хора, за старческите домове. Това са 32 милиона, много пари и ще се опитаме тези пари да отидат по най-бързия начин до хората, защото те се нуждаят от тях незабавно”, каза премиерът. 

Министър Тотю Младенов каза, че за пореден път, чрез Оперативна програма „Развитие на човешките ресурси” се предоставят 32 милиона лева на общините. „Схемата „Помощ в дома” е предназначена за хора, в неравностойно положение. През следващата година около 17 000 асистенти ще обслужват хора с увреждания. До момента по Оперативна програма  „Развитие на човешките ресурси” 180 милиона лева са предоставени директно на общините. Ние доказваме на практика, че общините заедно с държавата са един добър партньор”, посочи още министър Младенов. 

Чрез тези 17 000 асистенти, хората, изпаднали в подобна зависимост ще се чувстват много по-добре, каза премиерът Бойко Борисов. Такъв проект е спечелила и Община Плевен, като той ще стартира от новата година.

Приключи раздаването на храни от втория транш на програмата на ЕС

Кампанията стартира от 5 ноември. За Плевен това бе дата 12 ноември, поради проблем в качеството на един от продуктите. Продуктите са по втория транш на програмата "Разпределяне на храни от интервенционните запаси на Европейския съюз за най-нуждаещите се лица", организирано от БЧК.Тя се финансира от Европейския фонд за гарантиране на земеделието и се прилага от Държавен фонд "Земеделие", а при реализирането й участват местните структури. Общо 53 килограма храна получи всеки беден по списък. Право на хуманитарната помощ имат около 300 000 нуждаещи се. Бяха раздадени над 17 000 тона хранителни продукти. Акцията се проведе в 337 пункта на БЧК в 20 области на страната. Продуктите се получаваха срещу лична карта или пълномощно.

Защо празнуваме Коледа?

Коледа е празникът на Рождество Христово. Не е известно с точност кога преди 2000 години се е родил Исус. За първи път в негова чест 25. декември е бил отбелязан през 354 година в Рим. Но като ден на зимното слънцестоене датата се отбелязвала от езическите вярвания като празник на "непобедимия бог на Слънцето". Възможно е християните съзнателно да са противопоставили на тази дата празника на Рождество Христово. При това със смяната на зимното слънцестоене символично се обяснява ролята на Исус като избавителят, светлината за света.

Дотолкова Коледа означава свята, свещена нощ. Чрез личността на Исус, синът Божий, според християнската религия, Бог се е превъплътил в човешки образ. Исус се възприема като истински Бог и истински човек в един човек. Синът Божий Исус се появи в историята на човечеството, за да съпреживее техните радости и страдания и да подари отново на всички надежда. Затова Коледа е и празник на любовта и мира.

Според сведения на евангелиста Лука пастирите първи са научили новината за раждането на Исус. Един ангел им известил: "Не се плашете, защото ще ви съобщя голяма радост, която ще получи целият народ. Днес в града Давидов ви се роди спасител. Той е Месията, Господ-Бог. Това трябва да ви служи като знак: В една ясла ще намерите дете, повито в пелени."

Всичко това се е случило във Витлеем и околността. В отдалечения на около 10 километра от Йерусалим град днес, точно на мястото, където се е родил Исус, има църква, издигната в чест на великото събитие.

Защо се украсява коледното дърво?

В края на 16 век в Елзас е било прието за Коледното тържество в гостната да се поставя дърво. окичвано с ябълки и сладки. За първи път върху коледните дървета се палят свещи чак през 1730 година. А едва през 19. век, с развитието на железопътния транспорт коледното дърво става известно навсякъде.

Съставители: инж. Румен Петков 

